রোশেন সিলভা

অ্যাথেগে রোশেন শিভাঙ্কা সিলভা (সিংহলি: රොෂෙන් සිල්වා; জন্ম: ১৭ নভেম্বর, ১৯৮৮) কলম্বো এলাকায় জন্মগ্রহণকারী পেশাদার শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল থেকে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করছেন। ঘরোয়া প্রথম-শ্রেণীর শ্রীলঙ্কান ক্রিকেটে বাসনাহিরা নর্থ, কোল্টস ক্রিকেট ক্লাব, রাগামা ক্রিকেট ক্লাব, সিংহ স্পোর্টস ক্লাব ও বাংলাদেশী ক্রিকেটে প্রাইম দোলেশ্বর স্পোর্টিং ক্লাবের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলে থাকেন। এছাড়াও, ডানহাতে অফ ব্রেক বোলিংয়ে পারদর্শী রোশেন সিলভা। সেন্ট যোসেফস কলেজের স্নাতকধারী তিনি। শ্রীলঙ্কা অনূর্ধ্ব-১৯ দলের পক্ষেও তিনি খেলেছেন। ২০০৬ সাল থেকে রোশেন সিলভা’র প্রথম-শ্রেণীর খেলোয়াড়ী জীবন চলমান রয়েছে। শ্রীলঙ্কার ঘরোয়া ক্রিকেটে ধারাবাহিকভাবে অন্যতম সেরা খেলোয়াড়ের মর্যাদা পেয়েছেন রোশেন সিলভা। প্রিমিয়ার লীগ টুর্নামেন্টের প্রতি বছরই ৫০ গড়ে রান সংগ্রহ করছেন। তবে প্রত্যেক প্রথম-শ্রেণীর ক্রিকেট মৌসুমেই সেরা ব্যাটসম্যান হিসেবে চিত্রিত হলেও শীর্ষস্থানীয় রান সংগ্রাহকের মর্যাদা পাননি। ২০১৬ সালে রোশেন সিলভা সবচেয়ে সেরা সময় অতিবাহিত করেন। পূর্বেকার বছরের অক্টোবর মাসে শ্রীলঙ্কা এ দলের সদস্যরূপে নিউজিল্যান্ড গমন করেন। এরপর, প্রিমিয়ার লীগ টুর্নামেন্টে ৫৫ গড়ে ৬৭৮ রান সংগ্রহ করেন। ইংল্যান্ডে ৬২.৮০ গড়ে শ্রীলঙ্কা এ দলের পক্ষে ৩১৪ রান সংগ্রহ করার পর টেস্ট দলে খেলার জন্যে তাকে অন্তর্ভুক্ত করা হয়। মার্চ, ২০১৮ সালে সুপার ফোর প্রভিন্সিয়াল টুর্নামেন্টে গালে দলের সদস্য হিসেবে অন্তর্ভুক্ত হন। প্রতিযোগিতার প্রথম খেলায় কলম্বো দলের বিপক্ষে প্রথম ইনিংসে ২৩১ রানের অপরাজিত ইনিংস খেলেন। ঐ প্রতিযোগিতায় তিন খেলায় অংশ নিয়ে ৫৩৫ রান তুলে সর্বোচ্চ রান সংগ্রাহক হন। মার্চ, ২০১৯ সালে সুপার প্রভিন্সিয়াল ওয়ান ডে টুর্নামেন্টে ক্যান্ডি’র পক্ষে খেলার জন্যে তাকে মনোনীত করা হয়। সমগ্র খেলোয়াড়ী জীবনে বারোটি টেস্টে অংশগ্রহণ করেছেন রোশেন সিলভা। ২ ডিসেম্বর, ২০১৭ তারিখে দিল্লিতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২৪ জানুয়ারি, ২০১৯ তারিখে ব্রিসবেনে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। জুলাই, ২০১৬ সালে অস্ট্রেলিয়ার বিপক্ষে টেস্ট সিরিজের অংশগ্রহণকল্পে তাকে শ্রীলঙ্কা দলের সদস্য করা হয়। তবে, তাকে খেলানো হয়নি। সেপ্টেম্বর, ২০১৭ সালে সংযুক্ত আরব আমিরাতে পাকিস্তানের বিপক্ষে টেস্ট সিরিজে সাদিরা সামারাবিক্রমা’র সাথে তাকে দলের সদস্যরূপে অন্তর্ভুক্ত করা হয়। এবারও তাকে খেলার সুযোগ দেয়া হয়নি। নভেম্বর, ২০১৭ সালে ভারত গমনার্থে তাকে শ্রীলঙ্কার টেস্ট দলে রাখা হয়। অবশেষে, ২ ডিসেম্বর, ২০১৭ তারিখে দিল্লিতে অনুষ্ঠিত সিরিজের তৃতীয় টেস্টে তার অভিষক পর্ব সম্পন্ন হয়। প্রথম ইনিংসে রবিচন্দ্রন অশ্বিনের প্রথম বলে শূন্য রানে বিদেয় নেন তিনি। দ্বিতীয় ইনিংসে দায়িত্বশীল অর্ধ-শতরানের ইনিংস খেলে দলকে জয়ের দিকে নিয়ে যেতে থাকেন। তবে, খেলাটি ড্রয়ে পরিণত হয়েছিল। তিনি ৭৪ রানে অপরাজিত থাকেন। ২০১৭-১৮ মৌসুমে বাংলাদেশ গমন করেন। সিরিজের প্রথম টেস্টে তিনি তার প্রথম শতরানের ইনিংস খেলেন। শ্রীলঙ্কা দল ৭১৩ রান তুলেন। তবে, স্বাগতিক দলের মমিনুল হক দলের উভয় ইনিংসে সেঞ্চুরি করে খেলাকে ড্রয়ের দিকে নিয়ে যেতে সক্ষমতা দেখান। এ সফরের দ্বিতীয় টেস্টে ব্যাটিংয়ে ছন্দ খুঁজে পান। ঐ খেলার উভয় ইনিংসে অর্ধ-শতরানের ইনিংস খেলে দলের জয়ে বিশেষ ভূমিকা রাখেন। তার এ সংগ্রহে ভর দিয়ে শ্রীলঙ্কা দল বাংলাদেশকে তিনশত রানের অধিক লক্ষ্যমাত্রা ধার্য্য করে। এ সিরিজে রোশেন সিলভা পঞ্চম ব্যাটসম্যান হিসেবে নিজের প্রথম পাঁচটি টেস্ট ইনিংসের চারটিতেই অর্ধ-শতরানের ইনিংস খেলেন ও প্রথম শ্রীলঙ্কান হিসেবে এ কীর্তির সাথে স্বীয় নামকে যুক্ত করেন। এছাড়াও, প্রথম পাঁচটি টেস্ট ইনিংসে সর্বমোট ৩০৯ রান তুলে আসেলা গুণারত্নে’র সংগৃহীত ৩১০ রানের চেয়ে পিছিয়ে থেকে দ্বিতীয় স্থান দখল করেন। দুই টেস্টের ঐ সিরিজের শ্রীলঙ্কা দল ১-০ ব্যবধানে সিরিজ জয় করে। খেলায় তিনি ম্যান অব দ্য ম্যাচের পাশাপাশি ম্যান অব দ্য সিরিজের পুরস্কার লাভ করেন। সুন্দর ক্রীড়ানৈপুণ্য প্রদর্শনের দরুন আইসিসি টেস্ট ব্যাটিং র‍্যাঙ্কিংয়ে ২৯তম স্থান এগিয়ে আসেন। পুরো খেলোয়াড়ী জীবনে প্রথমবারের মতো শীর্ষ ৫০জন ব্যাটসম্যানের মধ্যে তিনি ৪৯তম স্থান দখল করেন। মে, ২০১৮ সালে শ্রীলঙ্কা ক্রিকেট কর্তৃক ২০১৮-১৯ মৌসুমকে ঘিরে জাতীয় পর্যায়ের ৩৩জন ক্রিকেটারকে চুক্তিবদ্ধ করা হয়। তিনিও এ তালিকায় অন্তর্ভুক্ত হন। "Roshen Silva"। ESPN Cricinfo। সংগ্রহের তারিখ ২১ জুলাই ২০১৬।  "Cricket: Mixed opinions on Provincial tournament"। Sunday Times (Sri Lanka)। ২৬ মার্চ ২০১৮। ২৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১৮।  "All you need to know about the SL Super Provincial Tournament"। Daily Sports। ২৬ মার্চ ২০১৮। ২৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১৮।  "Batsmen dominate opening round of Super Four Provincial Tournament"। ESPN Cricinfo। ৩ এপ্রিল ২০১৮। সংগ্রহের তারিখ ৩ এপ্রিল ২০১৮।  "Sri Lanka Super Four Provincial Tournament, 2017/18: Most Runs"। ESPN Cricinfo। সংগ্রহের তারিখ ২৪ এপ্রিল ২০১৮।  "Squads, Fixtures announced for SLC Provincial 50 Overs Tournament"। The Papare। সংগ্রহের তারিখ ১৯ মার্চ ২০১৯।  "Siriwardana left out of Sri Lanka squad for first Test"। ESPN Cricinfo। সংগ্রহের তারিখ ২১ জুলাই ২০১৬।  "Samarawickrama, Roshen Silva make Sri Lanka Test squad"। ESPN Cricinfo। সংগ্রহের তারিখ ২০ সেপ্টেম্বর ২০১৭।  "Mendis, Kaushal Silva and Pradeep left out of India tour"। ESPN Cricinfo। সংগ্রহের তারিখ ৫ নভেম্বর ২০১৭।  "3rd Test, Sri Lanka tour of India at Delhi, Dec 2-6 2017"। ESPN Cricinfo। সংগ্রহের তারিখ ২ ডিসেম্বর ২০১৭।  "Dhananjaya, Roshen deny India 2-0"। ESPN Cricinfo। সংগ্রহের তারিখ ৬ ডিসেম্বর ২০১৭।  "Sri Lanka strikes early"। Saudi Gazette। সংগ্রহের তারিখ ৪ ফেব্রুয়ারি ২০১৮।  "Sri Lanka pile on the runs and eye big lead"। ESPN Cricinfo। সংগ্রহের তারিখ ৫ ফেব্রুয়ারি ২০১৮।  "Late wickets leave Bangladesh in trouble after Sri Lanka's 713"। ESPN Cricinfo। সংগ্রহের তারিখ ৫ ফেব্রুয়ারি ২০১৮।  "2nd Test: Roshen Silva Fifty Puts Sri Lanka On Top vs Bangladesh On Day 2"। NDTV। সংগ্রহের তারিখ ১১ ফেব্রুয়ারি ২০১৮।  "Dananjaya takes five as Sri Lanka clinch series"। ESPNcricinfo। সংগ্রহের তারিখ ১১ ফেব্রুয়ারি ২০১৮।  "Roshen Silva makes an impressive start to his Test career as Dananjaya and Herath rewrite record books in Test cricket history"। ESPNCricinfo। সংগ্রহের তারিখ ১২ ফেব্রুয়ারি ২০১৮।  "'Feel like we've started another journey' - Herath"। ESPNcricinfo। সংগ্রহের তারিখ ১১ ফেব্রুয়ারি ২০১৮।  "'I don't know why they gave a wicket like this' - Roshen Silva"। ESPNcricinfo। সংগ্রহের তারিখ ১১ ফেব্রুয়ারি ২০১৮।  "Roshen Silva breaks into the top 50 batsmen"। ICC Cricket। সংগ্রহের তারিখ ১১ ফেব্রুয়ারি ২০১৮।  "Sri Lanka assign 33 national contracts with pay hike"। International Cricket Council। সংগ্রহের তারিখ ২২ মে ২০১৮।  "Sri Lankan players to receive pay hike"। ESPN Cricinfo। সংগ্রহের তারিখ ২২ মে ২০১৮।  রোশন গুণরত্নে নিরোশন বন্দরতিলকে শ্রীলঙ্কান টেস্ট ক্রিকেটারদের তালিকা টেস্ট ও প্রথম-শ্রেণীর ক্রিকেটে জোড়া শূন্য রান প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে রোশেন সিলভা (ইংরেজি) ক্রিকেটআর্কাইভে রোশেন সিলভা (সদস্যতা প্রয়োজনীয়) (ইংরেজি)